Parqui natural de Cornalvu

El **parqui natural de Cornalvu** es un espaciu natural protegiu assitiau ena provincia española de Badajós, Estremaúra.

## Geografía
El parqui natural s'assitia nel centro geográficu dela comunidá autónoma d'Estremaúra, entri  el ríu Guadiana i la raya provincial de Cáçris. Puedi sel considerau el vértici dun ampliu correol natural c'atraviessa la región, cumpríndu-se pol oesti al langol de la sierra de San Pedru i las sus estribaciones y acontinandu pola sierra de Montánchi i el maciçu de Villuercas pol esti. Cornalvu s'integra por dentru desta encrucijá, siendu la puenti d'unión entre dambas dos areas i a la ves la raya más meridional de dichu correol.

Trata-se  dun área con suavis relievis qu'únicamenti ven-se cortaus polas alineacinis montañosas de Sierra Bermeja i Sierra del Moru, que hazin la raya sul del espaciu. El ríu Aljucén, junto con los arroyus del Muelas i dela Fernea son los prencipalis cursus fluvialis, presentando una vegetación de rivera con un buen grau de conservación.

La superficii del parqui natural de Cornalvu es de 11&nbsp;601 ectáres, i afeuta alos siguientes términus municipalis d la provincia de Badajós: Aljucén, Guareña, Mirandilla, Méria i San Pedru de Méria.

Nel corazón del parque s'encuentra la presa de Cornalvu, d'origin romanu i declará comu Monumentu Nacional en 1912, ubicá nun alreol paisajísticu de gran belleça, propiciando que sia un lugal de gran enterés cultural i recreativu.

## Ecosistemas
El ábitat más representativu lo constituyin las desas de encinal i d'alcornocal, que s'estiendin prencipalmenti polos terrenus llanus, dandu lugal a variás i diversas formacionis. Enas laderas delas sierras entavia desistin çonas ondi se conserva la vegetación de bosqui i matorral mediterráneu, siendu un ábitat qu'en ogañu a desapareciu en gran parti delas sierras que arrodean las Vegas del Guadiana. El altu grau de conservación destos ecosistemas i la escassa incidencia delas transformacionis humanas sobri el meyu an hecho con que la permanencia neste enclavi d'abondu númeru de especis de fauna, estandu inventariás más de 250 espécies de vertebraus. Dessistin dos especies de grandi valol por estár catalogás "en peligru d'estinción", comu es el casu del jarabugu  (*[[Anaecypris hispanica]]*), un pez endémicu dela cuenca del Guadiana que fue destapau pala ciencia nel ríu Aljucén, o la cigüeña negra (*Ciconia nigra*), que cuenta con varias parejas nidificantis enos densos alcornocalis de Cornalvu.

## Estatus de proteción
El parqui natural de Cornalvu fue classificau en 1991 comu Çona de Especial Proteción palas Aves (ÇEPA), en virtú de la Directiva 79/409/CEE, relativa ala conservación delas avis silvestris. Dicha classificación se justifica por estar inventariás más de 175 especis de avis dentru del espaciu, dentri las que cabi destacal: elaniu açul (*Elanus caeruleus*), buitri negru (*Aegypius monachus*), buitri leonau (*[[Gyps fulvus]]*), águila calçá (*Hieraaetus fasciatus*), águila imperial (*Aquila adalberti*) i grulla común (*Grus grus*).

Igualmenti, en cumprimientu dela Directiva 92/43/CEE, relativa ala conservación de os ábitats naturalis i dela fauna i flora silvestris, en 1999 tamién fue classificau comu Lugal d'Importancia Comunitaria (LIC), pola presencia nel 74% de la su superficie d'ábitats incluius nel Anexu I de dicha Diretiva, comu es el casu delas formacionis adesás d'encina i alcornoqui, los bosquis d'alcornoqui, las çonas subestépicas de gramíneas i anualis i los bosquis de fernus. En quanto alos taxonis, están inventariaus dies especis encruias nel Anexu II dela Diretiva 92/43/CEE: capricorniu dela encina (*Cerambyx cerdo*), jarabugu (*[[Anaecypris hispanica]]*), barbu común (*Barbus comiza*), pardilla (*Chodrostoma polylepis*), pardilla (*Rutilus lemmingii*), calandinu (*Rutilus alburnoides*), colmilleja (*Cobitis taenia*), galápaguo leprosu (*Mauremys leprosa*), galápagu uropeu (*Emys orbicularis*) i nutria (*Lutra lutra*).

En virtú de la su dobri classificación comu Çona de Especial Protección para las Aves (ÇEPA) i Lugal d'Emportancia Comunitaria (LEC), el parqui natural de Cornalvu tamién es un lugar encruiu ena Redi Natura 2000, según estableci el Rial Decretu 1997/1995, de 7 de diciembri, pol que s'establecin medias pa contribuyil a garantizal la biodiversidá medianti la conservación delos ábitats naturalis i de lafauna i flora silvestris.

El 19 de noviembri de 2004 fue declarau parqui natural, medianti un decretu publicau nel *Diariu Oficial d'Esremaúra* el día 30 desse mesmo mes.

## Véase también
* Espacius naturais protegius d'Estremaúra

## Referencias

## Atijus p'ahuera